ru ky el cs ru ky ky ky ky ky ky ky ky ky ky ky ky ky ky ky ky ky ky ky ky ru ru ky ky ky ky ru ky ky ky ky ky ky ky ky ky ru
"Аалам", 03.06.08 - 14-бет: С п о р т м а й д а н ы н д а...•
Ушул жумадан баштап футбол күйөрмандары "Евро-2008" менен "ооруй" баштайбыз. Ал эми футболдон Кыргызстандын чемпионаты "илең-салаң" өтүүдө. Бул ирет Нарындын "Дордой-Динамосу" Кочкоратанын "Нефтичи" командасын 3:1 эсебинде утуп алды. Үч голду тең Африканын Гана өлкөсүнөн келген легионер, "Каракече" деген каймана атка ээ Девид Тетте киргизип, кыргыздарга футболду кандай ойноо керектигин көрсөтүп койду.
Мындан сырткары Бишкектин "Шер" командасы Оштун айтылуу "Алайы" менен беттешип, "Алайды" 3:1 эсебинде утуп алды. "Шердин" чабуулчусу Таалай Жуматаев ушул үч топту тең таамай тээп киргизди. Кант шаарынын "Абдышата" командасынын "таскагы" быйыл катуу, алар Карасуунун "Жаштык-Акалтын" командасын 2:0 эсебинде кургак утуп алды.
Бишкектен кыргызстандык эки жөө күлүк Бээжинге жолдомо алды
1-июнда Бишкекте борбордук "Спартак" стадионунда жеңил атлетика боюнча 1980-жылы Москва олимпиадасынын чемпиону болгон Татьяна Колпакованын байгесине арналган эларалык жеңил атлетика мелдеши жыйынтыкталды. Эки күнгө созулган бул мөрөй талашууда кыргызстандык эки жөө күлүккө Бээжин олимпиадасына жолдомолор ыйгарылды.
Олимпиада чемпиону, кыргызстандык Татьяна Колпакова 1980-жылы Москвада өткөн жайкы олимпиадалык оюндарда узундукка секирүүдө 7 метр 6 см көрсөткүчү менен алтын медаль тагынган. Татьяна Колпакова 6 жылдан бери Орусиянын Москва облусунун Королев шаарында жашайт. Бишкекте ар жыл сайын анын байгесине эларалык мелдеш өткөрүү салтка айланган. Мелдеш быйыл он биринчи ирет өткөрүлдү.
Кыргызстандык жеңил атлетчилерден дурус даярдыкта келгендер жөө күлүктөр Галина Педан менен Алексей Погорелов. Экөө тең 400 метрге тоскоолдуктар аркылуу жарышта Бээжин олимпиадасына жолдомо алуунун талаптарын аткарышты.
Учурда кыргызстандык жеңил атлетчилерден төртөө гана Бээжин олимпиадасына жолдомо утуп алышты. Алар - бийиктикке секирүү боюнча Азиянын көп жолку чемпиону Татьяна Ефименко, марафончу Юлия Архипова жана жөө күлүктөр Галина Педан менен Алексей Погорелов олимпиадалык жарыштарга даярдык көрүшүүдө. Бир жумадан кийин Алматыда мыкты көрсөткүчтөр үчүн Бээжин олимпиадасына дагы жолдомо ыйгаруучу эларалык мелдеш болмокчу. Мында дагы кыргызстандык эки-үч жеңил атлетчи Бээжинге жолдомо утуп алышы мүмкүн дешет спорт адистери.
Кечээ Бишкекте теннис боюнча эларалык турнир башталды. Бул мөрөй талашуу борбордогу "Премьер" деген жаңы спорт комплексинде өтүүдө. Күч сынашууга Орусия, Украина, Казакстан, Өзбекстан жана Кыргызстандын өкүлдөрү катышууда.
Чоң спорт мектептен башталат
Бишкекте мектеп окуучуларынын Спартакиадасын ар жыл сайын өткөрүү салтка айланган. Баш байгени ар дайым эле Бишкектин командасы ээлери анык. Себеби, бишкектиктерге облустан келген окуучулардын теңелиши кыйын. Спорттун 13 түрү боюнча өткөн Спартакиадага 933 окуучу катышты. Биринчилик - Бишкек, экинчи - Ысыккөл, 3-орун - Чүй облустарына ыйгарылды.
Бишкектиктер шахмат, стол тенниси, грек-рим жана эркин күрөш, самбо, жеңил атлетика, баскетбол жана волейболдон баш байгенин ээси болушту.
Ысыккөлдүктөр ордо оюнунан биринчиликти камсыз кылды. Футбол менен тогузкоргоолдон оштук окуучулар лидер болушту. Кыргыз күрөшүнөн таластык жигиттерге теңдеш чыкпады. Волейболдон чүйлүк, баскетболдон жалалабаттык кыздар алтын медаль тагынды.
Кыргызстандык Ксениянын Италиядагы жеңиши
Кыргызстандык теннисчи кызыбыз Ксения Палкина кыз-келиндер арасында Италиядагы эларалык мелдеште эки ирет жеңишке жетип, адистердин көңүлүн бурду.
Алгач италиялык Николь Клерикону өз жеринде мыш кылып утуп алса, андан кийин румыниялык атаандашын жеңип алган. Көз тийбесин, Ксенияга! Спортчуларда бутуна туруп, эларалык аренага таанылып алганда четөлкөгө баса берчү адат бар эле. Ксения андай жолго барабы же Кыргыз туусун көтөрүп жүрө береби, айтыш кыйын.
Ооганстандан биздин футболчулар Бишкекте утулганда эле күйөрмандар башкы машыктыруучу Нематжан Закировдун кызматтан кетүүсүн талап кылган. Футбол федерациясы бул өтүнүчтү орундатып, өлкөнүн тандалма командасынын башкы устаты Нематжан отставкага кетти. Ордуна ким келээри азырынча белгисиз...
Жайында Астра борборго барып, бир университетке экономисттин окуусуна өтүп келди. Бир айга жетпеген убакта окуусуна кетет. Салкын менен Бактыгүл айылда - чоң ата, чоң энесинин жанында. Турдукан үйдө бекерчиликтен колу бошобойт. Үй оокат Астранын мойнунда. Кубатбек чапкылап иш үстүндө. "Отпусканы кышында аласың" деп койгон борбордогу чоңдору. Ошол күндөрдүн биринде Кубатбекти бир чет өлкөгө жиберишти, карагай өстүрүүнүн мыкты жол-жобосун үйрөнүп келүүгө. Үйдө Турдукан менен Астра. Бири-бирине окшош көңүлсүз күндөр. Экөө тең шапар тепкенди жакшы көрөт эле, анысы жок болуп турат.
Бир күнү телефон чырылдап трубканы Турдукан алды. Мага эмес бекен деп Астра күтөт.
- Алло. Ии, мен… Жакшы-жакшы… Жок… Эмнеге унутам… Ооба… макул… иш… - сөз бүттү.
- Ким экен, апа?
- Ай, бирөө… Сен тааныбайсың…
Турдукан өңү тамылжый бөлмөсүнө кирип кетти. Керебетине кулады. Аздан соң кыңылдап обон созду: "Кара-ап, кара-ап, кайрадан сени сама-ап… Күттүм, күттүм…"
Телефон чалган баягы далай түн уктатпай эстеткен карамурут эле. Аты - Сатар. Кубатбекке орунбасар болуп келгенине аз гана убакыт болгон. Ошол чогуу болгон алгачкы мейманда төрдө отурган суйкайган сулууну дароо эле мээлеп калган. Мээлеген сулуусун соо койбос жигиттердин бири эле, анан да чоң куу. Жагдайга жараша өзгөрө берет. Кызмат дегенде аялын сатуудан да кайра тартпаган неме эле. Эмнеси барын ким билди, аялдарга тегиз жакчу. Аялдын жанынан өттү дегиче, алар кулап калат дегендей эле бар болчу. Кызматынан акырындап өсүп атат. Эби келсе, Кубатбектин орду аныкы болот, ою ошондо эле. Аз өтпөй дагы бир ою анын катынында болуп калды.
Кубатбек бир айга чет өлкөгө кеткенде эле анын сулуусу өз колуна түштү деп эсептеп, дароо чалбай, бир жумадай аярлап туруп чалбадыбы. Ал аял баарына макул болоорун алдын ала билген болчу. Анткени, ушуга чейин ал чалма ыргыткан бир дагы аял каршы болгон эмес, анан да Турдукандын көзү кылгырып турганын дароо эле көргөн. Кылгырган аялдар "жок" дегенди билбейт, андай сөз болбойт ал маселеде.
Телефон чалганы өзү күткөндөй болду. "Жакшы көрүп калдым", "а балким сүйдүм окшойт", "күнү-түнү эстейм", "элесиңиз маңдайыман кетпейт", "бул уят иш, бирок айлам жок" сыяктуу сөздөн көп айтып, бир жерден кезигүүнү сунуш кылды эле, аял ойлонгон да жок, макулдугун айтты.
Жолугууга Сатар катуу даярданды. Бул райондон жүз чакырымдай жердеги башка бир райондун токоюнда иштеген кыйбас досу бар эле, бир килейген бозүй тиктирип, бир жигитти кайтартып койгон. Ал жигит кызматын да кылат, тамак-аш жагын да даярдайт. Ал жакта эки күн болушат.
Жума күнү эле, Турдукан Астрага: "Илгери чогуу окуган кыз чакырды, ошонукуна барып бир-эки конуп келем. Сен үйдөн чыкпа" деп бу райборбордогу автобекетке келди. Сатар машинеси менен күтүп турган. Терезеси караңгылатылган машиненин арт жагына Турдукан түшөр менен машине зуу койду. Сатар сүйлөп барат, Турдукан эрип барат… Отуз чакырымдай жол жүрүшкөндөн кийин жол жээгиндеги калың бактын жанына токтотуп, азга эс алмай болушту. Сатар камдуу эле. Бакка тереңдей киришти. Көрпө салынды. Сатар көтөрө келген асынма сомкесин ачып, арак, кесилген чучук, нан, помидор алып чыкты. Дароо аракты ачып, эки стаканга куйду:
- Экөөбүздүн достугубуз үчүн, - деп дароо "сенге" өттү.
Турдукан ичпейт элем, аным ооруйт, мунум ооруйт дебеди, ичип жиберди. Сатар сунган чучукту сугунуп, нан тиштеди.